《和紫虚丹房二十首 其十五》
明代·程通

清若冰兮直若弦，行须方正智须圆。寸心向日终殚赤，两鬓成须不再玄。

挟策每怀为世用，遗经还自得家传。材官谁似扬雄者，独步河东赋一篇。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。